ΓΡΑΠΤΗ ΕΡΩΤΗΣΗ E-0808/02

υποβολή: Emilia Mller (PPE-DE) προς την Επιτροπή

(25 Μαρτίου 2002)

Θέμα: Η αγορά κινητού τηλεφώνου στην Ιταλία

Μία γερμανική οικογένεια αγόρασε κινητό τηλέφωνο με προπληρωμένη κάρτα στην Ιταλία και το δήλωσε στη διεύθυνσή της στη Γερμανία. Το κινητό λειτούργησε άψογα αλλά σε νέα επίσκεψη της οικογένειας στην Ιταλία ο φορέας εκμετάλλευσης του δικτύου διέκοψε τη λειτουργία του κινητού. Η εξήγηση που έδωσε στην οικογένεια ήταν ότι οι αλλοδαποί δεν μπορούν να αγοράσουν κινητό τηλέφωνο στην Ιταλία.

Καλείται η Επιτροπή να απαντήσει στα ακόλουθα ερωτήματα:

1. Δικαιούται ο ιταλικός φορέας εκμετάλλευσης του δικτύου να αρνείται γενικώς την πώληση κινητού τηλεφώνου με προπληρωμένη κάρτα σε αλλοδαπούς·

2. Αν ναι, πού στηρίζεται αυτή του η πρακτική και πώς δικαιολογείται·

3. Αν όχι, πώς μπορεί να αρθεί η εν λόγω κατάσταση·

4. Τι συνιστά στην προκειμένη περίπτωση η Επιτροπή στον εν λόγω αγοραστή·

Απάντηση του κ. Bolkestein εξ ονόματος της Επιτροπής

(11 Ιουνίου 2002)

Η Επιτροπή είναι ενήμερη για την ύπαρξη δύο διαφορετικών καθεστώτων τα οποία χρησιμοποιούν οι φορείς εκμετάλλευσης όσον αφορά τα κινητά τηλέφωνα με προπληρωμένη κάρτα:

- Τηλέφωνα με φραγή λειτουργίας. Τα τηλέφωνα αυτά, τα οποία διαθέτουν μια διάταξη κλειδώματος της κάρτας SIM (SIMlock), μπορούν να χρησιμοποιηθούν μόνο με προπληρωμένη κάρτα του ιδίου φορέα εκμετάλλευσης επικοινωνιών στο ίδιο ή σε διαφορετικό κράτος μέλος. Π.χ., αν κάποιος αγοράσει κινητό τηλέφωνο με προπληρωμένη κάρτα και φραγή λειτουργίας από ένα γερμανικό φορέα εκμετάλλευσης και επιθυμεί να το χρησιμοποιήσει στην Ιταλία, είναιποχρεωμένος να χρησιμοποιήσει τη γερμανική προπληρωμένη κάρτα. Δηλαδή, ηπηρεσία θα παρασχεθεί από ιταλικό φορέα εκμετάλλευσης με τον οποίο ο γερμανικός φορέας εκμετάλλευσης έχει ήδη συνάψει συμφωνία περιαγωγής, ενώ ο χρήστης θα χρεωθεί βάσει του τιμολογίου περιαγωγής που ενδέχεται να είναιψηλότερο από το αντίστοιχο των διεθνών κλήσεων, ανεξάρτητα αν θα πραγματοποιήσει κλήση προς τη Γερμανία, την Ιταλία ή άλλες χώρες. Η Επιτροπή διεξήγαγε τομεακή έρευνα όσον αφορά την περιαγωγή, από την οποία προέκυψε ότι οι συναφείς τιμές είναι εν γένειψηλές και δεν αντιστοιχούν στο κόστος. Η Επιτροπή εξετάζει ήδη το εν λόγω θέμα βάσει των κανόνων του ανταγωνισμού.

- Τηλέφωνα χωρίς φραγή λειτουργίας. Τα τηλέφωνα αυτά μπορούν να χρησιμοποιηθούν με προπληρωμένες κάρτες από διάφορους φορείς εκμετάλλευσης στο ίδιο ή σε διαφορετικά κράτη μέλη. Π.χ., αν κάποιος αγοράσει κινητό τηλέφωνο με προπληρωμένη κάρτα και χωρίς φραγή λειτουργίας από ένα γερμανικό φορέα εκμετάλλευσης και επιθυμεί να το χρησιμοποιήσει στην Ιταλία, είναι οικονομικότερο να χρησιμοποιήσει μια προπληρωμένη κάρτα ιταλικού φορέα εκμετάλλευσης. Δηλαδή, ηπηρεσία θα παρασχεθεί εξ ολοκλήρου από τον ιταλικό φορέα εκμετάλλευσης ενώ ο χρήστης θα χρεωθεί βάσει του τιμολογίου που ισχύει για τις εθνικές κλήσεις εφόσον καλέσει αριθμό στην Ιταλία ή του τιμολογίου που ισχύει για τις διεθνείς κλήσεις αν πραγματοποιήσει κλήση προς το εξωτερικό.

Για το θέμα των κινητών τηλεφώνων με και χωρίς φραγή λειτουργίας δενφίστανται κανονιστικές ρυθμίσεις σε κοινοτικό επίπεδο. Σε εθνικό επίπεδο, μέχρι στιγμής, μόνο το Βέλγιο έχει θεσπίσει νομοθεσία σύμφωνα με την οποία οι φορείς εκμετάλλευσης δεν δύνανται να χρησιμοποιούν φραγή λειτουργίας στα κινητά τηλέφωνα. Στα άλλα κράτη μέλη, οι φορείς εκμετάλλευσης είτε διαθέτουν πλήρη διακριτική ευχέρεια όσον αφορά τη φραγή λειτουργίας είτεποχρεούνται να παρέχουν τουλάχιστον τηλέφωνα χωρίς φραγή λειτουργίας. Δηλαδή,ποχρεούνται να παρέχουν τουλάχιστον κινητά τηλέφωνα στην πραγματική τους τιμή ενώ οι καταναλωτές μπορούν να επιλέγουν ελεύθερα το καθεστώς προπληρωμένης κάρτας που επιθυμούν. Στην πράξη, οι περισσότερες εταιρείες παρέχουν και τις δύο δυνατότητες. Ως εκ τούτου, το ισχύον καθεστώς όσον αφορά τα κινητά τηλέφωνα με προπληρωμένη κάρτα παραμένει θέμα εμπορικής πρακτικής των φορέων εκμετάλλευσης καθώς και επιλογής του καταναλωτή· δεν αποτελεί μέτρο που επιβάλλουν οι κυβερνήσεις των κρατών μελών. Στις περιπτώσεις στις οποίες οι ιδιωτικοί οικονομικοί φορείς εφαρμόζουν κανόνες ή ακολουθούν πρακτικές που ενδέχεται να μην συνάδουν με τις αρχές της εσωτερικής αγοράς, αποτελεί αρμοδιότητα των εθνικών δικαστηρίων να μεριμνήσουν για την εφαρμογή των εν λόγω αρχών.

Εξάλλου, το εν λόγω θέμα δεν αφορά μόνο την παροχήπηρεσιών μεταξύ κρατών μελών. Τα προβλήματα που ενδεχομένως απορρέουν από τη φραγή λειτουργίας των κινητών τηλεφώνων αφορούν επίσης τους φορείς εκμετάλλευσης στο ίδιο κράτος μέλος.

Η Επιτροπήπενθυμίζει ότι οι ευρωπαϊκές οδηγίες για την προστασία των καταναλωτών καθώς και η νομοθεσία που έχουν θεσπίσει τα κράτη μέλη για την εφαρμογή των εν λόγω οδηγιών ισχύουν σε όλες τις περιπτώσεις και ειδικότερα η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές(1), στην οποία ορίζεται ηποχρέωση των κρατών μελών να διασφαλίζουν ότι οι συμβάσεις που συνάπτονται με καταναλωτές δεν περιλαμβάνουν καταχρηστικές ρήτρες καθώς και η οδηγία 98/10/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 1998, για την εφαρμογή της παροχής ανοικτού δικτύου (ΟΝΡ) στη φωνητική τηλεφωνία και για την καθολικήπηρεσία για τις τηλεπικοινωνίες σε ανταγωνιστικό περιβάλλον(2), στην οποία ορίζεται ότι οι οργανισμοί που παρέχουν σταθερά δημόσια δίκτυα κινητής τηλεφωνίας δημοσιεύουν επαρκείς και ενημερωμένες πληροφορίες για τους καταναλωτές σχετικά με τους όρους και προϋποθέσεις όσον αφορά τις παρεχόμενεςπηρεσίες (άρθρο 11, παράγραφος 1). Οι ίδιες αρχές περιλαμβάνονται στο νέο κανονιστικό πλαίσιο που εκδόθηκε στις 7 Μαρτίου 2002 (άρθρο 21, παράγραφος 1 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολικήπηρεσία και τα δικαιώματα των χρηστών όσον αφορά δίκτυα καιπηρεσίες ηλεκτρονικών επικοινωνιών(3)).

(1) ΕΕ L 95 της 21.4.1993.

(2) ΕΕ L 101 της 1.4.1998.

(3) ΕΕ L 108 της 24.4.2002.